Diari Oficial de la Generalitat Valenciana


Sumari del DOGV 3612, del 26-10-1999 (1999/9035)

DECRET 188/1999, de 19 d'octubre, del Govern Valencià, pel qual s'acorda la reversió al patrimoni de l'Estat de l'immoble de 218 m² de superfície, situat a Utiel, qualificat com a vial, que forma part de l'avinguda de l'Esport d'aquesta població en la part que confronta amb el centre d'educació secundària.
-------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

Permalink ELI

**https://dogv.gva.es/va/eli/es-vc/d/1999/10/19/188/dof/vci/html**

### Dades del document

Número de DOGV
:   3612

Data del DOGV
:   26-10-1999

Secció del DOGV
:   III. CONVENIS I ACTES - G) ALTRES ASSUMPTES

Número del document
:   1999/9035


Data del document
:   19-10-1999

Organisme emissor
:   Conselleria d'Economia i Hisenda

Tipus de document
:   Decret

Descriptors 

:   * Utiel
    * cultura regional
    * propietat immobiliària

DECRET 188/1999, de 19 d'octubre, del Govern Valencià, pel qual s'acorda la reversió al patrimoni de l'Estat de l'immoble de 218 m² de superfície, situat a Utiel, qualificat com a vial, que forma part de l'avinguda de l'Esport d'aquesta població en la part que confronta amb el centre d'educació secundària. [1999/X9035]
  
Mitjançant escriptura pública de data 20 de maig de 1999, atorgada davant el notari de València senyor Gonzalo Díaz Granda, l'administració estatal va cedir a la Generalitat Valenciana, i va ser acceptat per aquesta, l'immoble de 2.001,83 m² de superfície situat en l'avinguda de l'Esport d'Utiel, destinat a la construcció d'un centre d'ensenyament secundari.
  
Part del terreny cedit, amb una superfície de 218 m², està qualificat pel Pla General d'Ordenació Urbana d'Utiel com vials i formen part de l'avinguda de l'Esport, el que ha ocasionat que l'ajuntament d'aquesta població sol·licite la cessió per a ser utilitzat segons determina el planejament.
  
Com a conseqüència d'això, l'administració estatal ha indicat la procedència que la part del terreny cedit, destinat a vials, a la qual s'ha fet referència, revertisca al seu patrimoni per a procedir a la cessió simultània a l'Ajuntament d'Utiel.
  
La Conselleria de Cultura, Educació i Ciència necessita exclusivament la part del terreny cedit de 1.783 m², destinat a la construcció del centre i, en conseqüència, ha sol·licitat l'afectació llevat dels 218 m2 destinats a vials objecte de reversió i que consten en l'Inventari General de Béns i Drets de la Generalitat Valenciana, com a bé patrimonial, amb el numero AO2/46/249/0010.
  
De conformitat amb el que disposa l'article 22 de la Llei 3/1986, de 24 d'octubre, de Patrimoni de la Generalitat Valenciana, la qual, a sensu contrario, estableix la competència del Govern Valencià per a autoritzar la reversió de béns cedits.
  
Per tot això, a proposta del conseller d'Economia i Hisenda, i amb la deliberació prèvia del Govern Valencià, en la reunió del dia 19 d'octubre de 1999,
  
DECRETE
  
Article 1
  
Autoritzar la reversió, a favor de l'administració de l'Estat del dret de propietat que es té sobre uns terrenys de 218 m² de superfície, qualificats pel Pla General d'Ordenació Urbana d'Utiel com vials, que formen part de l'avinguda de l'Esport d'aquesta població en la part que confronta amb el centre d'educació secundària.
  
Article 2
  
Atorgada la corresponent escriptura de reversió s'haurà de donar de baixa el dret de propietat sobre els terrenys assenyalats en l'Inventari General de Béns i Drets de la Generalitat Valenciana, on consta amb el número A02/46/249/0010 .
  
DISPOSICIÓ FINAL
  
La Conselleria d'Economia i Hisenda durà a terme els tràmits necessaris per a fer efectiu el que disposa aquest decret.
  
València, 19 d'octubre de 1999
  
El president de la Generalitat Valenciana,
  
EDUARDO ZAPLANA HERNÁNDEZ-SORO
  
El conseller d'Economia i Hisenda,


Còpia Permalink ELI